**Szombathely Megyei Jogú Város Önkormányzata**

PÁLYÁZATI KIÍRÁS

**„SZOMBATHELY MEGYEI JOGÚ VÁROS KÖZIGAZGATÁSI TERÜLETÉN HELYI, AUTÓBUSSZAL VÉGZETT, MENETREND SZERINTI SZEMÉLYSZÁLLÍTÁSI feladatok ellátása”**

tárgyában indított pályázati eljáráshoz

**Szombathely, 2018. november**

**TARTALOMJEGYZÉK**

[I. A PÁLYÁZATI KIÍRÁS CÉLJA 4](#_Toc200707475)

[II. ÁLTALÁNOS INFORMÁCIÓK 4](#_Toc200707476)

[II.1. A Kiíró neve, címe, telefon- és telefaxszáma 4](#_Toc200707477)

[II.2. Az eljárás tárgya, illetve mennyisége 4](#_Toc200707478)

[II.3. A szerződés időtartama 4](#_Toc200707479)

[II.4. A szolgáltatás megkezdésének napja 4](#_Toc200707480)

[II.5. A teljesítés helye 4](#_Toc200707481)

[II.6. A pályázat benyújtásának határideje 4](#_Toc200707482)

[II.7. Az eredményhirdetés legkésőbbi időpontja 5](#_Toc200707483)

[II.8. Szerződéskötés tervezett legkésőbbi időpontja 5](#_Toc200707484)

[II.9. Elbírálás módja és szempontja 5](#_Toc200707485)

[II.10. A Pályázati kiírás beszerzésének feltételei 5](#_Toc200707486)

[III. A PÁLYÁZÓK KÖRE 5](#_Toc200707487)

[III.1. Kizáró okok](#_Toc200707488) 5

[III.2. Pénzügyi és gazdasági alkalmasság 6](#_Toc200707489)

[III.3. Műszaki és szakmai alkalmasság 6](#_Toc200707490)

[IV. A PÁLYÁZATI ELJÁRÁS 7](#_Toc200707491)

[V. KIEGÉSZÍTŐ TÁJÉKOZTATÁS 7](#_Toc200707492)

[VI. TELJESSÉG ÉS PONTOSSÁG 8](#_Toc200707493)

[VII. A PÁLYÁZAT ELKÉSZÍTÉSÉNEK KÖLTSÉGEI 8](#_Toc200707494)

[VIII. A PÁLYÁZAT NYELVE 8](#_Toc200707495)

[IX. AJÁNLAT 9](#_Toc200707496)

[X. AJÁNLATI KÖTÖTTSÉG 9](#_Toc200707500)

[XI. FORMAI KÖVETELMÉNYEK 9](#_Toc200707501)

[XII. A PÁLYÁZAT KÖTELEZŐ SZAKMAI TARTALMA 11](#_Toc200707502)

[XIII. CÉGKIVONAT ÉS ALÁÍRÁSI CÍMPÉLDÁNY 11](#_Toc200707503)

[XIV. A PÁLYÁZATOK MÓDOSÍTÁSA 12](#_Toc200707504)

[XV. A PÁLYÁZATI BIZTOSÍTÉK 12](#_Toc200707505)

[XVI. AZ AJÁNLATOK BENYÚJTÁSÁNAK HELYE, MÓDJA ÉS IDEJE 12](#_Toc200707506)

[XVII. A PÁLYÁZATOK FELBONTÁSA 12](#_Toc200707507)

[XVIII. PÁLYÁZATOK TARTALMÁNAK TISZTÁZÁSA 13](#_Toc200707508)

[XIX. A PÁLYÁZATOK ÉRVÉNYESSÉGÉNEK VIZSGÁLATA 13](#_Toc200707509)

[XX. HIÁNYPÓTLÁS 13](#_Toc200707510)

[XXI. A PÁLYÁZATOK BÍRÁLATA 14](#_Toc200707511)

[XXI.1. A pályázat bírálati szempontjai 14](#_Toc200707512)

[XXI.2. A bírálati szempontokhoz tartozó pontszámítás módja: 15](#_Toc200707513)

[XXI.3. A bírálati szempontok tartalma és az ajánlati elemek kötelező korlátai 15](#_Toc200707514)

[XXII. AZ ELJÁRÁS EREDMÉNYTELENSÉGÉNEK ESETEI 16](#_Toc200707515)

[XXIII. EREDMÉNYHIRDETÉS 16](#_Toc200707516)

[XXIV. A SZERZŐDÉS MEGKÖTÉSE 16](#_Toc200707517)

[XXIV.1. A szerződés megkötésének feltételei 17](#_Toc200707518)

[XXIV.2. A szerződés megkötésének folyamata 17](#_Toc200707519)

[XXV. EGYÉB JOGI FELTÉTELEK 17](#_Toc200707520)

[XXV.1. A tevékenység végzésének jogszabályban meghatározott és egyéb feltételei 17](#_Toc200707521)

[XXV.2. A szolgáltató tevékenységét érintő más szolgáltató jogosultságairól való tájékoztatás 18](#_Toc200707522)

[XXVI. A SZOLGÁLTATÓ BIRTOKÁBA VAGY HASZNÁLATÁBA KERÜLŐ LÉTESÍTMÉNYEK](#_Toc200707523) 18

[XXVII. TÁJÉKOZTATÁS A KORÁBBI SZOLGÁLTATÓ ÁLTAL NYÚJTOTT SZOLGÁLTATÁSOKRÓL 18](#_Toc200707524)

[XXVIII. SZERZŐDÉSES FELTÉTELEK 20](#_Toc200707525)

[XXVIII.1. A közszolgáltatási szerződés hatálya 20](#_Toc200707526)

[XXVIII.2. Minimális közszolgáltatási követelmények 20](#_Toc200707527)

[XXVIII.3. A tevékenység végzésével együtt járó szolgáltatói jogosultságok és kötelezettségek 23](#_Toc200707528)

[XXVIII.4. Az Ellátásért felelős Szolgáltatóval szembeni jogosultságai 25](#_Toc200707529)

[XXVIII.5. A közszolgáltatási szerződést biztosító mellékkötelezettségek: 2](#_Toc200707530)5

[XXVIII.6. Alvállalkozó közreműködésére vonatkozó feltételek 26](#_Toc200707531)

[XXVIII.7. A közszolgáltatási szerződés módosításának és felmondásának feltételei 27](#_Toc200707532)

[XXVIII.8. A közszolgáltatás ellátásával kapcsolatos bevételek](#_Toc200707533) 29

[XXVIII. 9. A viták rendezése, alkalmazandó jog 30](#_Toc200707534)

[XXIX. mellékletek, formanyomtatványok 32](#_Toc200707535)

**I. A PÁLYÁZATI KIÍRÁS CÉLJA**

Szombathely Megyei Jogú Város közigazgatási területén helyi, autóbusszal végzett menetrend szerinti személyszállítás közszolgáltatási szerződés keretében történő ellátása.

A pályázati kiírás konkrét célja egységes, integrált városi szintű közösségi közlekedés megteremtése.

Szombathely Megyei Jogú Város Önkormányzatának (a továbbiakban: Kiíró/Ellátásért felelős) Közgyűlése a 2012. évi XLI. törvényben foglaltaknak megfelelően Szombathely Megyei Jogú Város közigazgatási területén autóbusszal végzett menetrend szerinti személyszállítás közszolgáltatási szerződés keretében történő ellátására pályázatot ír ki.

**II. ÁLTALÁNOS INFORMÁCIÓK**

**II.1. A Kiíró neve, címe, telefon- és telefaxszáma**

Szombathely Megyei Jogú Város Önkormányzata

9700 Szombathely, Kossuth L. u. 1-3.

Tel.: 94/520-193; Fax: 94/520-264

*Kapcsolattartó:* Lakézi Gábor, Szombathely Megyei Jogú Város Polgármesteri Hivatala, Városüzemeltetési Osztály vezetője

**II.2. Az eljárás tárgya, illetve mennyisége**

Autóbusszal végzendő, menetrend szerinti helyi tömegközlekedési feladatok ellátása Szombathely város vonatkozásában közszolgáltatási szerződés keretében, ezen kívül a szükséges menetrend, jegyek és bérletek biztosítása. A személyszállítást meghatározott számú és helyű megállóhelyet tartalmazó, jelenleg hatályos menetrend szerint kell végezni. A megállóhelyek számát és nevét, valamint a járatok indulás időintervallumát, a vonalhálózati térképet a jelen pályázati kiírás „A” és „B” jelű melléklete tartalmazza.

**II.3. A szerződés időtartama**

Kiíró a szerződést határozott időtartamra, 2029. december 31. napjáig, 10 évre köti.

**II.4. A szolgáltatás megkezdésének napja**

2020. január 1.

**II.5. A teljesítés helye**

Szombathely Megyei Jogú Város közigazgatási területe, teljes hálózat

**II.6. A pályázat benyújtásának határideje**

Közzététel napját követő 60 nap

**II.7. Az eredményhirdetés legkésőbbi időpontja**

A pályázat benyújtási határidejét követő Közgyűlési döntés közzétételét követő 5. nap

**II.8. Szerződéskötés tervezett legkésőbbi időpontja**

Kihirdetést követő 45 nap

**II.9. Elbírálás módja és szempontja**

A Pályázati kiírásban meghatározott alkalmassági követelmények és bírálati szempontok alapján az összességében legelőnyösebb ajánlatot benyújtó Pályázóval kerül sor szerződéskötésre.

**II.10. A Pályázati kiírás beszerzésének feltételei**

A Pályázati kiírás postai úton való kézbesítése is kérhető.

A Pályázati kiírás ára: 100.000,- Ft + ÁFA

A Pályázati kiírás ellenértékét a Pályázó átutalással teljesítheti a Kiíró UniCredit Bank Hungary Zrt. 10918001-00000003-25300036 számú bankszámlájára. A Pályázati kiírás az átutalási megbízás másolatával vehető át hétfőtől csütörtökig 8-16 óra között, ill. pénteken 8-12 óra között a következő címen: Szombathely Megyei Jogú Város Polgármesteri Hivatal Városüzemeltetési Osztály titkársága (9700 Szombathely, Kossuth L. u. 1-3. V. emelet 507. iroda)

A Pályázati kiírás kérésre – az erre vonatkozó igény kézhezvételétől számított öt munkanapon belül - postai úton kerül megküldésre, amennyiben az ellenérték megtérítését a Pályázó igazolja. A megvásárolt Pályázati kiírás másra át nem ruházható. A Pályázati kiírás megvétele előfeltétele az eljárásban való részvételnek.

**III. A PÁLYÁZÓK KÖRE**

A pályázat nyílt. A pályázaton pályázóként részt vehetnek azon belföldi vagy külföldi székhelyű jogi személyek, melyek megfelelnek a Pályázati kiírásban foglalt feltételeknek. Külföldi székhelyű szolgáltató a pályázaton abban az esetben vehet részt, ha országában is biztosított a menetrend szerinti autóbusz-közlekedésben a nemzeti elbánás a külföldiek számára.

**III.1. Kizáró okok**

A./ Az eljárásban nem lehet Pályázó, illetve az eljárásból kizárásra kerül, aki:

* tevékenységét ő maga, vagy más arra jogosult szerv felfüggesztette
* a 2012. évi XLI. törvény 23. §. alapján közszolgáltatási szerződés csak a nemzeti vagyonról szóló törvény szerint átlátható szervezetnek minősülő közlekedési szolgáltatóval köthető

*Igazolás módja:* A pályázónak a pályázatában nyilatkoznia kell arról, hogy nem tartozik a fenti pontokban meghatározott kizáró okok hatálya alá („G” jelű melléklet).

B./ Az eljárásban nem lehet Pályázó, illetve az eljárásból kizárásra kerül, aki egy évnél régebben lejárt adó-, vámfizetési vagy társadalombiztosítási járulékfizetési kötelezettségének – a letelepedése szerinti ország vagy a Kiíró székhelye szerinti ország jogszabályai alapján – nem tett eleget, kivéve, ha a megfizetésére halasztást kapott.

*Igazolás módja:* A pályázónak a pályázatához csatolni kell az érintett ország illetékes hatóságainak – magyarországi letelepedésű ajánlattevőnek a NAV által kiállított együttes - igazolását arról, hogy nem tartozik a fenti pontokban meghatározott kizáró okok hatálya alá.

**III.2. Pénzügyi és gazdasági alkalmasság**

Az eljárásban nem lehet Pályázó, illetve az eljárásból kizárásra kerül, aki:

* végelszámolás alatt áll, vagy az ellene indított csődeljárás vagy felszámolási eljárás folyamatban van
* gazdasági, illetőleg szakmai tevékenysége során elkövetett bűncselekménnyel kapcsolatban hozott jogerős bírósági ítélet hatálya alatt áll, vagy az ítélet folytán bekövetkezett büntetett előélethez fűződő hátrányok alól nem mentesült, illetőleg a jogi személlyel szemben alkalmazható büntetőjogi intézkedésekről szóló 2001. évi CIV. törvény alapján hozott jogerős bírósági ítélet hatálya alatt áll.

**III.3. Műszaki és szakmai alkalmasság**

A./ A Pályázó a szerződés teljesítésére alkalmatlan, ha nem rendelkezik autóbuszos személyszállításra irányuló engedéllyel (261/2011. (XII. 7.) Korm. rendelet szerint).

*Igazolás módja:* A Pályázónak a pályázatához csatolnia kell az autóbuszos személyszállításra irányuló engedélyének hiteles másolatát (261/2011. (XII. 7.) Korm. rendeletben foglaltaknak megfelelően).

B./ A Pályázó a szerződés teljesítésére alkalmatlan, ha a szerződés teljes időtartama alatt nem rendelkezik teljes körű utasbiztosítással.

*Igazolás módja:* A Pályázónak a pályázatához csatolnia kell az utasbiztosítás megkötésére irányuló kötelezettségvállalást tartalmazó nyilatkozatát („H” jelű melléklet).

**IV. A PÁLYÁZATI ELJÁRÁS**

A pályázati eljárás módja: pályázati felhívással induló nyílt eljárás, melyben a Kiíró közgyűlési határozatban dönt a pályázatokról. A Pályázónak jelen Pályázati kiírásban meghatározott feltételeknek megfelelően kell elkészítenie és benyújtania pályázatát.

Kiíró jelen Pályázati kiírásban foglalt bírálati szempontok alapján, az ott meghatározott pontrendszer alkalmazásával bírálja el az érvényes ajánlatokat.

A pályázatokat a közgyűlés az illetékes bizottságok véleménye alapján értékeli a pályázók alkalmassága, a pályázatok műszaki-szakmai tartalma, a bírálati szempontok, a kizáró okok és a minimális követelmények figyelembe vételével.

Kiíró a pályázat nyertesével a személyszállítási szolgáltatásról szóló 2012. évi XLI. törvény rendelkezéseinek megfelelő, kizárólagos jogot biztosító közszolgáltatási szerződést köt.

A pályázat nyertese az összességében legelőnyösebb ajánlatot tevő pályázó.

A Kiíró a pályázati felhívást a pályázati határidő lejárta előtt bármikor visszavonhatja, amelyről a pályázati felhívás közzétételével megegyező helyeken a pályázati határidő lejárta előtt hirdetményt tesz közzé.

**V. KIEGÉSZÍTŐ TÁJÉKOZTATÁS**

A Pályázó – a megfelelő ajánlattétel érdekében – a pályázati kiírásban foglaltakkal kapcsolatban írásban kiegészítő (értelmező) tájékoztatást kérhet az ajánlatkérőtől a pályázat benyújtásának határidejét megelőző 15. napig.

Minden ilyen tájékoztatási kérelmet telefaxon vagy levélben kell eljuttatni a jelen kiírás II.1. pontjában meghatározott címre.

A Pályázó kizárólagos felelőssége, hogy a tájékoztatási kérelme megfelelő határidőben megérkezzen a megadott címre. A fent közölt határidő után benyújtott kérelmekre válasz nem adható.

A kiegészítő tájékoztatást a Kiíró az arra irányuló kérelem beérkezésétől számított 8 napon belül megküldi minden pályázó részére. A kiegészítő tájékoztatást a pályázók azonos feltételek mellett kapják meg írásban, elektronikus levél vagy telefax útján a dokumentáció megvásárlása során feltüntetett elektronikus levélcímre vagy telefaxszámra, vagy postai úton ajánlott levélben az ott megadott postai címre. A kiegészítő tájékoztatás akkor minősül kézbesítettnek, ha az ajánlattevő a kiegészítő tájékoztatást akár postai úton, akár telefax, akár személyes kézbesítés útján megkapta.

Egyebekben a kiegészítő tájékoztatás teljes terjedelmében megtekinthető és arról másolat kérhető a fenti címen.

A Kiíró a pályázati határidőt meghosszabbíthatja, ha a kiegészítő tájékoztatást nem tudja a fenti határidőben megadni. A pályázati határidő meghosszabbításáról valamennyi pályázót haladéktalanul, írásban és egyidejűleg értesíteni kell.

A kiegészítő tájékoztatás nem eredményezheti a pályázati felhívásban, valamint a kiírásban foglaltak módosítását.

A kiegészítő tájékoztatást a kibocsátás sorrendjében kell számozni. A kiegészítő tájékoztatások kézhezvételét a pályázóknak haladéktalanul vissza kell igazolniuk. A kiegészítő tájékoztatások kézhezvétele visszaigazolásának elmulasztása esetén a Pályázó nem hivatkozhat arra, hogy a kiegészítő tájékoztatásokat nem kapta meg hiánytalanul határidőre.

A Pályázó köteles a pályázatában feltüntetni az általa átvett kiegészítő tájékoztatások számát, ezáltal igazolva, hogy ajánlata elkészítése során a kiegészítő tájékoztatásokat figyelembe vette. A Kiíró által kibocsátott kiegészítő tájékoztatások a pályázati kiírás részévé válnak.

**VI. TELJESSÉG ÉS PONTOSSÁG**

A Pályázó kötelessége, hogy tanulmányozza a pályázati kiírás valamennyi utasítását, a formanyomtatványokat, az összes feltételt és követelményt. A Pályázó kockázata és a pályázat érvénytelenségét vonja maga után, amennyiben a pályázó nem adja meg a pályázati kiírásban kért összes információt, és ha a benyújtott pályázat hiánypótlást követően sem felel meg a pályázati felhívás és a pályázati kiírás feltételeinek.

A Pályázó felelős azért, hogy átvételkor ellenőrizze a pályázati kiírás tartalmának teljességét.

A Kiíró semmilyen kifogást sem fogad el, amelynek indoka az, hogy a Pályázó elmulasztotta a pályázati kiírás valamely részének átvételét.

A Pályázónak a pályázatában az „F” jelű melléklet szerint nyilatkoznia kell a Pályázati kiírásban foglalt feltételek és kötelezettségek elfogadásáról.

**VII. A PÁLYÁZAT ELKÉSZÍTÉSÉNEK KÖLTSÉGEI**

A pályázat elkészítésével, illetve benyújtásával kapcsolatban felmerülő összes költség a Pályázót terheli, az sem részben, sem egészben a Kiíróra semmilyen jogcímen át nem hárítható.

A pályázati kiírás ellenértéke, amelyet az előállításával és a rendelkezésre bocsátásával kapcsolatban jelen eljárásra tekintettel felmerült költségeket alapul véve állapítottak meg, a pályázati felhívás II.10. pontjában meghatározott összeg.

A pályázati kiírás, valamint annak ellenértéke tizenöt napon belül visszajár, ha:

* a Kiíró visszavonja a pályázati felhívást;
* a Kiíró az eljárás eredményét a pályázati felhívásban – vagy a jelen pályázati kiírás V. pontjában foglalt határidő hosszabbítás esetén az értesítésben - megjelölt időpontig nem hirdeti ki.

**VIII. A PÁLYÁZAT NYELVE**

A pályázati eljárás nyelve a magyar.

A pályázatban több nyelven szereplő iratok esetén minden esetben a magyar nyelvű az irányadó.

Amennyiben bármely, a pályázathoz csatolt okirat, igazolás, nyilatkozat stb. nem magyar nyelven kerül kiállításra, úgy azt az ajánlattevő a 24/1986. (VI. 26.) MT rendelet szerinti hiteles magyar nyelvű fordításban is köteles becsatolni.

**IX. AJÁNLAT**

A Pályázó pályázatát az alábbiakban részletezettek szerint köteles benyújtani.

A Pályázó köteles ajánlatot benyújtani a jelen pályázati kiírás „A” jelű mellékletében valamint jelen kiírás II.2. pontjában foglaltak szerinti, jelenleg hatályos menetrendben meghatározott szolgáltatási igény figyelembe vételével. A Kiíró felhívja a Pályázó figyelmét arra, hogy ez esetben a Kiíró a közszolgáltatásra irányuló szerződés teljes időtartama alatt jogosult a menetrend esetleges módosításának kezdeményezését elutasítani.

**Egyéb kikötések**

A Kiíró fenntartja magának a jogot arra, hogy saját elhatározása szerint válasszon a pályázók fentiek szerint benyújtott ajánlatai közül. A Kiíró az egyes változatok melletti döntését semmilyen formában a pályázók részére indokolni nem köteles. A Kiíró azonban az ajánlatok elbírálásakor kötve van az egyes ajánlati változatoknál a pályázók által benyújtott ajánlati elemekhez. A pályázatok közötti pontszámkiosztást a Kiíró köteles az adott ajánlatváltozathoz benyújtott ajánlati elemek figyelembevételével meghatározni. A Kiíró fenntartja magának a jogot arra, hogy a menetrendszerinti helyi tömegközlekedés díjait, valamint menetrendjét a benyújtott pályázatok tartalmától függetlenül állapítsa meg.

Az ellátásért felelős közvetlenül bízza meg közszolgáltatással az általa kiválasztott és a feladatot vállaló szolgáltatót, ha a pályázati eljárás megfelelő pályázat hiányában eredménytelenül zárult. Ebben az esetben a megbízás közszolgáltatási szerződés megkötésével vagy annak közös megegyezésen alapuló módosításával új eljárás lebonyolításához elegendő időtartamra, de legfeljebb 2 évre szólhat.

**X. AJÁNLATI KÖTÖTTSÉG**

Az ajánlati kötöttség a pályázati határidő lejártától kezdődik. A Pályázó a pályázat benyújtásának határidejétől számított 120 napos időtartamban kötve van ajánlatához.

**XI. FORMAI KÖVETELMÉNYEK**

A pályázatot az alábbi formai követelményeknek megfelelően kell benyújtani:

1. A pályázatot annak az ajánlattevőnek kell benyújtania, mely a pályázati kiírást megvásárolta. Az ajánlattevő személyében semmilyen változtatás nem engedélyezett.
2. A pályázatot 3 papíralapú példányban, melyből 1 példány eredeti és 1 példány másolat, továbbá 1 elektronikus példányban (CD,DVD) kell benyújtani.
3. A pályázatnak a jelen pályázati kiírás „D” jelű mellékletében megadott és a Pályázó által a megfelelő oldalszámokkal ellátandó kötelező tartalomjegyzék szerint kell felépülnie, valamint az ott kötelezőként meghatározott dokumentumokat tartalmaznia kell.
4. A pályázatot magyar nyelven kell elkészíteni.
5. A pályázat minden tartalommal rendelkező oldalát sorszámozni kell, egyesével növekvő számsorrendben.
6. A pályázat minden tartalommal rendelkező oldalát a cégjegyzésre jogosult vagy az általa felhatalmazott személy kézjegyével köteles ellátni.
7. A pályázat eredetiségét és bontatlanságát biztosítani kell. Ezt az alábbi módszerek valamelyikével kell biztosítani:

* a pályázat minden lapját cégszerűen alá kell írnia az ajánlattevőnek vagy meghatalmazással igazolt képviselőjének;
* a pályázat minden lapját ki kell lyukasztani, azon fonalat kell átfűzni, a fonal végét az utolsó lap hátoldalán egyszer ragasztható címkével le kell ragasztani, és a címkét cégszerűen vagy meghatalmazással igazolt képviselő útján alá kell írni oly módon, hogy az aláírás a papírlapra is átérjen.

1. Minden példány fedőlapján értelemszerűen szerepelnie kell az „EREDETI” vagy a „MÁSOLAT” feliratnak.
2. A pályázatokat a kért darabszám szerinti mennyiségben, egymástól határozottan elkülönülő iratkötegekben (dossziékban) kell benyújtani.
3. Amennyiben a pályázat egy példánya több elkülönülő részből áll, egyértelműen jelölni kell, hogy az eredeti vagy valamely másolati példány része. Ez esetben a másolati példányokat sorszámmal (1., 2., stb.) kell ellátni.
4. A pályázatot becsomagolt állapotban kell benyújtani. A kért darabszámú pályázatot együttesen kell becsomagolni. A csomagolásnak biztosítani kell a következőket:

* a pályázat egyes példányai együtt maradjanak;
* egyértelműen látható legyen, hogy a csomag lezárását követően abból semmit ki nem vettek, és/vagy abba semmit be nem tettek;
* a csomagolás külső felületén megjelölhetőek legyenek a következő pontban felsorolt adatok.

1. A pályázatot tartalmazó csomagon fel kell tüntetni az alábbi adatokat és feliratokat:

* a Kiíró nevét;
* a Kiíró címét;
* a következő feliratot: „PÁLYÁZAT – Autóbusszal végzett menetrend szerinti személyszállítás - közszolgáltatás”
* a következő feliratot: „Nem bontható fel a pályázatbontás kezdete előtt!”

1. A pályázatban szerepelnie kell a pályázati kiírás átvételét igazoló iratnak, valamint a kiegészítő tájékoztatások átvételéről szóló nyilatkozatnak.
2. A szakmai pályázatot az előírt tartalommal kell benyújtani.
3. A bírálati szempontok szerinti tartalmi elemek nem térhetnek el azoktól az értékektől, amelyeket jelen pályázati kiírás maximális vagy minimális értékként meghatároz.

# XII. A PÁLYÁZAT KÖTELEZŐ SZAKMAI TARTALMA

A pályázatot úgy kell összeállítani, hogy a Pályázati kiírásban foglalt valamennyi feltételnek és előírásnak való megfelelés a pályázatból ellenőrizhető és megállapítható legyen. A pályázat összeállítása során különös hangsúlyt kell fektetni a bírálati szempontok szerinti ajánlati elemek megfelelő kidolgozására.

A pályázatnak kötelezően tartalmazni kell az alábbiakat:

1. A szerződés teljesítéséhez szükséges személyi és tárgyi feltételek bemutatása
2. Műszaki felszereltség, járműpark és annak technikai bemutatása
3. Férőhely-kibocsátás számításának, valamint a számítást megalapozó darabszám és járműösszetétel bemutatása (szólós-csuklós járművek aránya stb.)
4. Pályázó szervezeti felépítése, melyet a szolgáltatás során alkalmazni kíván
5. Pénzügyi kimutatás, kalkuláció az üzemeltetésről
6. Alkalmazandó utastájékoztató és forgalomirányító rendszer, valamint forgalomtechnológia bemutatása

**XIII. CÉGKIVONAT ÉS ALÁÍRÁSI CÍMPÉLDÁNY**

A pályázathoz csatolni kell a Pályázó a Cégbíróság által kiállított vagy IM Céginformációs és az Elektronikus Cégeljárásban Közreműködő Szolgálat által kiadott, a pályázati határidő lejártát megelőző 30 napnál nem régebbi cégkivonatának másolati példányát. Amennyiben a cégkivonat szerint el nem bírált módosítás van folyamatban az ajánlattevőnek ajánlatához csatolnia kell az esetleges változásbejegyzési kérelem a cégbíróság érkeztető bélyegzőjével ellátott példányának másolatát.

A pályázathoz csatolni kell a pályázat cégszerű aláírására jogosult aláírójának aláírási címpéldányát, eredetiben vagy közjegyző által hitelesített másolatban.

Amennyiben a pályázatot nem a cégkivonat szerint képviseletre jogosult személy írja alá, úgy be kell nyújtani a pályázat aláírására vonatkozó meghatalmazást, amelyet el kell látni mindkét fél (cégjegyzésre jogosult fél és meghatalmazott fél), továbbá két tanú aláírásával.

Külföldi székhelyű pályázó esetében a cégbejegyzési dokumentumokat, aláírási címpéldányt és a meghatalmazást (ha szükséges) hiteles fordításban kell benyújtani.

A Kiíró kizárólag akkor tekinti cégszerűnek az ajánlattevők által megtett nyilatkozatok aláírását, amennyiben az ajánlattevő cég törvényes képviselőjének vagy az általa meghatalmazott személynek a neve a cég előírt, előnyomott vagy nyomtatott neve alatt vagy fölött kerül aláírásra.

**XIV. A PÁLYÁZATOK MÓDOSÍTÁSA**

A Pályázó a pályázati határidő lejártáig módosíthatja pályázatát. Módosított pályázat benyújtásakor a XI. pont k) alpontban közölt feliratot ki kell egészíteni „Módosított pályázat” felirattal.

A pályázati határidő lejártát követően a benyújtott pályázatok a Kiíró hozzájárulásával sem módosíthatóak.

**XV. A PÁLYÁZATI BIZTOSÍTÉK**

Kiíró a pályázaton való részvételt pályázati biztosíték megfizetéséhez köti, melynek összege: 5.000.000 Ft, azaz ötmillió forint.

Pályázó a pályázati biztosítékot – választása szerint - Szombathely Megyei Jogú Város Önkormányzatának az UniCredit Bank Hungary Zrt. 10918001-00000003-25300036 számú számlájára átutalással vagy bankgarancia biztosításával teljesítheti a pályázat benyújtásának határidejéig. Az átutalás teljesítését igazoló bankszámlakivonatot vagy a bankgarancia nyújtására vonatkozó dokumentumot a pályázathoz csatolni kell.

A pályázati biztosítékot a Kiíró a Pályázati felhívás visszavonásának, illetve az eljárás eredménytelensége megállapításának napjától számított 15 munkanapon belül visszafizeti a Pályázó részére. Eredményes pályázat esetén a Kiíró a pályázati biztosítékot a közszolgáltatási szerződés megkötésének időpontjától számított 15 napon belül fizeti vissza. A pályázati biztosíték után költség nem számítható fel, a Kiíró kamatot nem fizet.

Amennyiben a Pályázó ajánlati kötöttségének ideje alatt pályázatát visszavonja, vagy ha a közszolgáltatási szerződés megkötése a nyertes Pályázónak felróható, vagy érdekkörében felmerülő más okból hiúsul meg, a pályázati biztosítékot a Kiíró nem fizeti vissza, vagy – bankgarancia nyújtása esetén – erre vonatkozó igényét érvényesítheti.

**XVI. AZ AJÁNLATOK BENYÚJTÁSÁNAK HELYE ÉS MÓDJA**

A pályázatokat Szombathely Megyei Jogú Város Polgármesteri Hivatala, Városüzemeltetési Osztály titkárságához kell benyújtani (9700 Szombathely, Kossuth L. u. 1-3. V. emelet 507. iroda)

A pályázatokat személyesen vagy postai úton (tértivevénnyel) kell benyújtani a jelen kiírásban meghatározott határidőig. A postai kézbesítés esetleges késedelmével kapcsolatos kockázatokat a Pályázó viseli.

A pályázati kiírás átvételét átvételi elismervény igazolja, melyet a Pályázó által kinevezett személy ír alá. Az átvétel nem történhet később, mint a pályázati határidő lejárta.

A pályázati határidő lejártát követően érkező pályázatokat a Kiíró – felbontás nélkül - érvénytelennek nyilvánítja.

**XVII. A PÁLYÁZATOK FELBONTÁSA**

A Kiíró a beérkezett pályázatokat a közzétételtől számított két hónap letelte után bontja fel.

A bontás helyszíne:

Szombathely Megyei Jogú Város Polgármesteri Hivatala I. emeleti kistanácskozó (9700 Szombathely, Kossuth L. u. 1-3.).

A bontáson a Pályázó, a Kiíró és az általa meghívott személyek vehetnek részt. Az ajánlatok felbontásakor a Kiíró a határidőig beérkezett pályázatokban szereplő felolvasólapok tartalmát olvassa fel és ismerteti, valamint megállapítja, hogy a pályázatok csomagolása szabályos és sértetlen-e, továbbá a pályázat az előírt példányszámban került-e benyújtásra.

A Kiíró az ajánlatok bontásáról jegyzőkönyvet készít, amely 5 napon belül egyidejűleg minden pályázó részére megküldésre kerül.

**XVIII. PÁLYÁZATOK TARTALMÁNAK TISZTÁZÁSA**

A Kiíró írásban, a többi pályázó egyidejű értesítése mellett felvilágosítást kérhet a Pályázótól a kizáró okokkal, az alkalmassággal, illetőleg a pályázati felhívásban vagy pályázati kiírásban előírt egyéb iratokkal kapcsolatos nem egyértelmű kijelentések, nyilatkozatok, igazolások tartalmának tisztázása érdekében. A felvilágosításra adott válasz nem eredményezheti a pályázat módosítását.

**XIX. A PÁLYÁZATOK ÉRVÉNYESSÉGÉNEK VIZSGÁLATA**

A Kiíró megvizsgálja, hogy a Pályázó pályázata érvényes-e. Érvénytelen a pályázat, ha:

a) azt a pályázati felhívásban meghatározott pályázati határidő lejárta után nyújtották be;

b) a Pályázó a pályázati biztosítékot nem vagy nem az előírtaknak megfelelően bocsátotta rendelkezésre;

c) a Pályázót az eljárásból kizárták;

d) a Pályázó nem felel meg a szerződés teljesítéséhez szükséges alkalmassági követelményeknek;

e) egyéb módon nem felel meg – ide nem értve az előírt formai követelményeket – a pályázati felhívásban és a pályázati kiírásban, valamint a jogszabályokban meghatározott feltételeknek.

**XX. HIÁNYPÓTLÁS**

Kiíró az összes Pályázó számára azonos feltételekkel, szükség szerinti alkalommal lehetőséget biztosít hiánypótlásra. A hiánypótlás nem eredményezheti az ajánlat elbírálásra kerülő tartalmi elemeinek módosítását.

Kiíró a hiánypótlás lehetőségét csak és kizárólag a benyújtott pályázat formai hiányosságaival, valamint a Pályázó által benyújtott vagy benyújtani elmulasztott igazolások és nyilatkozatok hiányosságaival kapcsolatban biztosítja.

Kiíró felhívja a Pályázó figyelmét arra, hogy a hiánypótlás megismétlésére, valamint az általa megállapított hiánypótlási határidő módosítására nincs lehetőség. A szükség szerinti alkalommal történő hiánypótlás lehetősége csak és kizárólag a Kiíró érdekeinek megfelelően került megállapításra annak érdekében, hogy az esetlegesen a bírálati folyamat későbbi szakaszában feltárt hiányosságok esetén legyen lehetőség újabb hiánypótlási felszólítás(ok) megküldésére.

**XXI. A PÁLYÁZATOK BÍRÁLATA**

A Kiíró az érvényes pályázatokat bírálja el. A bírálati folyamat végeredményeképpen az összességében legkedvezőbb pályázat kerül kiválasztásra, mint nyertes pályázat.

A Kiíró az értékelést az alábbiakban részletezett bírálati szempontrendszer és pontszámítási módszerek alapján végzi, és az eljárást lezáró döntését ezek alapján hozza meg.

A Kiíró jogosult közjegyző jelenlétében sorsolást tartani és a sorsolás alapján kiválasztott pályázót az eljárás nyertesének nyilvánítani, ha az eljárásban több pályázó azonos pontszámot ért el, és e pontszám alapján ezen pályázatok lennének az összességében legkedvezőbbek.

**XXI.1. A pályázat bírálati szempontjai**

|  |  |  |  |
| --- | --- | --- | --- |
|  | **Bírálati szempont** | **Elérhető maximális pontszám** | **Súlyszám** |
| 1. | Éves állandó – a szolgáltatás egyéb bevételein felül, a szolgáltatási díj részét képező – megrendelői hozzájárulás pályázó által a pályázatban megjelölt 2020. évi mértéke | 10 | 50 |
| 2. | Járműállomány átlagéletkorát 2024. július 1-ig 10 év alá kell vinni, és a szerződés további időtartama alatt legalább ezen a szinten tartani. | 10 | 30 |
| 3. | Az alkalmazandó autóbuszoknak 2024. július 1-től alacsonypadlósoknak vagy alacsony belépésűeknek kell lenniük, vagy rendelkezniük kell rokkantrámpával. | 10 | 10 |
| 4. | Az alkalmazandó autóbuszoknak 2024. július 1-től legalább 50 %-ban klímatizáltnak kell lenni. | 10 | 10 |
| 5. | A szerződéskötés kezdetétől a járműállomány 25%-ának EURO 4 – es, további 25 %-ának EURO 5 – ös környezetvédelmi normának kell megfelelni, továbbá az újonnan beszerzett járműveknek meg kell felelniük az EURO 6 – os környezetvédelmi normának. | 10 | 30 |
| 6. | A járművek egységes külső megjelenését biztosítani kell (a külső színezés tekintetében). | 10 | 10 |
| 7. | Alternatív energia ellátású (elektromos, hibrid vagy gázüzemű) autóbuszok aránya, %-ban (a szolgáltatás kezdését követő 3 éven belül) | 10 | 10 |

**XXI.2. A bírálati szempontokhoz tartozó pontszámítás módja:**

A pályázatok értékelésekor az egyes részszempontokra adható pontszám: 0-10. Bírálati módszer: az ajánlatok elbírálási szempontjai szerinti tartalmi elemeinek értékelésénél a legkedvezőbb ajánlati tartalmú elem a maximális pontszámot kapja, a többi ajánlat tartalmi elemeinek pontszáma az adott részszempontokon belül a megajánlott legjobb tartalmi elemhez viszonyítva lineáris arányosítással kerül meghatározásra az alábbiak szerint:

A pontszám meghatározására valamennyi bírálati szempont esetén az alábbi képlet szolgál:

*Pontszám =* 

Az így meghatározott pontszámok két tizedes jegyre kerekítve, a bírálati részszemponthoz tartozó megfelelő súlyszámmal kerülnek felszorzásra.

**XXI.3. A bírálati szempontok tartalma és az ajánlati elemek kötelező korlátai**

**1. bírálati szempont:**

Éves állandó – a szolgáltatás egyéb bevételein felül, a szolgáltatási díj részét képező – megrendelői hozzájárulás pályázó által a pályázatban megjelölt 2020. évi mértéke. A pályázó által megadott érték éves indexálási mértéke 2021. január 1. napjától a szerződés időtartama alatt nem lehet magasabb a KSH által a szolgáltatásokra közzétett éves infláció mértékénél.

**2. bírálati szempont:**

A szolgáltató köteles a gépjárművek átlagéletkorát a szerződéskötéstől számított ötödik év utolsó napjáig 10 év alá vinni, és a szerződés további időtartama alatt legalább ezen a szinten tartani. A pontozás alapjául szolgáló arányt úgy kell meghatározni, hogy a közszolgáltatás nyújtásához igénybe venni kívánt valamennyi jármű életkorát össze kell adni, majd ezt az összeget el kell osztani a járművek számával.

A szerződés további időtartama alatt a nyertes pályázó köteles e bírálati szempont szerinti értéket legalább a pályázatában általa megadott szinten tartani.

**3. bírálati szempont:**

A szerződéskötéstől számított 5 év végétől alkalmazandó autóbuszoknak 2024. július 1-től alacsonypadlósoknak vagy alacsony belépésűeknek kell lenniük, vagy rendelkezniük kell rokkantrámpával.

A pontozás alapjául szolgáló arányt úgy kell meghatározni, hogy az alacsonypadlós, rokkantrámpával rendelkező járművek számát el kell osztani a teljes járműállománnyal, majd az így kapott értéket szorozni kell 100-zal.

A szerződés további időtartama alatt a nyertes pályázó köteles e bírálati szempont szerinti értéket a pályázatában általa megadott szinten tartani.

**4. bírálati szempont:**

A szerződéskötéstől számított 5 év végétől alkalmazandó autóbuszoknak klímatizáltnak kell lenni.

**5. bírálati szempont:**

A szerződéskötéstől számított 5 éven belül a járműállomány 25%-ának EURO 4 – es, további 25 %-ának EURO 5 – ös környezetvédelmi normának kell megfelelni, továbbá az újonnan beszerzett járműveknek meg kell felelniük az EURO 6 – os környezetvédelmi normának. A szerződés további időtartama alatt a nyertes pályázó köteles e bírálati szempont szerinti értéket a pályázatában általa megadott szinten tartani.

**6. bírálati szempont:**

A járművek egységes külső megjelenését biztosítani kell (a külső színezés tekintetében). A szerződés további időtartama alatt a nyertes pályázó köteles e bírálati szempont szerinti értéket a pályázatában általa megadott szinten tartani.

**7. bírálati szempont:**

A legmagasabb pontszámot az a pályázó kapja, aki a szerződéskötés kezdetétől a legtöbb alternatív energia ellátású autóbusz üzembe helyezését biztosítja.

**XXII. AZ ELJÁRÁS EREDMÉNYTELENSÉGÉNEK ESETEI**

Az eljárás eredménytelen, ha

1. nem nyújtottak be pályázatot,
2. kizárólag érvénytelen pályázatokat nyújtottak be,
3. egyik pályázó sem tett a pályázati felhívásnak megfelelő ajánlatot,
4. valamelyik pályázónak az eljárás tisztaságát vagy a többi pályázó érdekeit súlyosan sértő cselekménye miatt a Kiíró az eljárás eredménytelenné nyilvánításáról dönt,

Eredménytelennek nyilváníthatja a Kiíró az eljárást, amennyiben a pályázó által megjelölt, éves állandó – a szolgáltatás egyéb bevételein felül, a szolgáltatási díj részét képező – megrendelői hozzájárulás 2019. évre vonatkozó mértéke 10%-kal meghaladja az Önkormányzat által az elmúlt 2 évben (2017. és 2018.) nyújtott támogatás átlagát.

**XXIII. EREDMÉNYHIRDETÉS**

A Kiíró a pályázatok elbírálásának végeredményét legkésőbb a pályázati felhívásban megjelölt időpontban hirdeti ki.

Az eredményhirdetés helyszíne:

Szombathely Megyei Jogú Város Polgármesteri Hivatala I. emeleti kistanácskozó (9700 Szombathely, Kossuth L. u. 1-3.).

A Kiíró az eredményhirdetést a pályázati felhívásban meghatározott időponthoz képest korábbi időpontban is megtarthatja. A Kiíró a korábbi eredményhirdetési időpont előtt legalább két munkanappal korábban köteles az új időpontról, valamint – ha indokolt – a szerződéskötés új korábbi időpontjáról az összes pályázót egyidejűleg, közvetlenül, írásban tájékoztatni.

**XXIV. A SZERZŐDÉS MEGKÖTÉSE**

**XXIV.1. A szerződés megkötésének feltételei**

A közszolgáltatási szerződés megkötésének feltételei az alábbiak:

1. a nyertes pályázónak írásban nyilatkoznia kell arról, hogy a közszolgáltatást jelenleg ellátó szolgáltató forgalmi munkavállalóit a feladat ellátásához szükséges létszámmal alkalmazza;
2. a nyertes pályázónak írásban nyilatkoznia kell arról, hogy gondoskodik a szolgáltatás igénybevételéhez szükséges utazási jegyek és bérletek beszerzéséről és/vagy előállításáról, valamint olyan értékesítési hálózat működtetéséről, amely biztosítja az utazóközönség számára az értékszelvények, bérletigazolványok megvásárlását, továbbá arról, hogy ennek érdekében Szombathely Város közigazgatási területén összesen legalább 10 db megkötött szerződéssel rendelkezik;
3. a nyertes pályázónak írásban nyilatkoznia kell arról, hogy a közszolgáltatási szerződés teljes időtartama alatt biztosítja a közszolgáltatási tevékenység ellátásához szükséges személyi és tárgyi feltételeket;

**XXIV.2. A szerződés megkötésének folyamata**

A Kiíró az eredmény kihirdetését követően a pályázati felhívásban megjelölt – vagy az eljárás során esetleg módosított – időpontban kíván szerződést kötni a nyertesként kihirdetett pályázóval.

A Kiíró az eljárás nyertesének visszalépése esetén a második legkedvezőbb pályázatot benyújtott pályázóval fogja megkötni a szerződést, amennyiben azt az eredményhirdeté-sen megnevezte.

**XXV. EGYÉB JOGI FELTÉTELEK**

A Kiíró feltételezi, hogy a Pályázó ismeri a szükséges és alkalmazandó hatályos jogszabályi háttéranyagot. Pályázó a pályázatának benyújtásával elismeri, hogy tisztában van a teljesítésre kiható hatályos jogszabályokkal és pályázatát ezek figyelembevétele és ismerete mellett állította össze.

**XXV.1. A tevékenység végzésének jogszabályban meghatározott és egyéb feltételei**

A tevékenységet az alábbi jogszabályoknak megfelelően kell végezni:

1. 2012. évi XLI. törvény a személyszállítási szolgáltatásról
2. 121/2012. (VI. 26.) Korm. rendelet a szociálpolitikai menetdíj-támogatás megállapításának és igénybevételének szabályairól
3. 1998. évi XXVI. törvény a fogyatékosok jogairól és esélyegyenlőségéről
4. 1988. évi I. törvény a közúti közlekedésről
5. 85/2007. (IV.25.) Korm. rendelet a közforgalmú személyszállítási utazási kedvezményekről
6. 213/2012. (VII. 30.) Korm. rendelet az autóbuszos személyszállítási szolgáltatásnak a 181/2011/EU rendeletben nem szabályozott részletes feltételeire, az abban foglaltak alóli mentességekre, az autóbuszos személyszállítási szolgáltatási feltételekre, valamint a közúti személyszállítási üzletszabályzatra vonatkozó szabályokról
7. 48/2011. (III. 30.) Korm. rendelet a környezetkímélő és energiahatékony közúti járművek beszerzésének előmozdításáról
8. 261/2011. (XII. 7.) Korm. rendelet a díj ellenében végzett közúti árutovábbítási, a saját számlás áruszállítási, valamint az autóbusszal díj ellenében végzett személyszállítási és a saját számlás személyszállítási tevékenységről, továbbá az ezekkel összefüggő jogszabályok módosításáról
9. Szombathely város menetrendszerinti helyi tömegközlekedési díjak megállapítását is tartalmazó közszolgáltatási szerződés

A tevékenység ellátásához szükséges hatósági engedélyek folyamatos megléte a Pályázó/Szolgáltató kötelezettsége. A szolgáltató tevékenységét úgy köteles megszervezni, hogy az biztosítsa a szolgáltatások minőségével szemben támasztott elvárások teljesítését, a tevékenységre vonatkozó jogszabályi előírások és hatósági követelmények maradéktalan betartását.

**XXV.2. A szolgáltató tevékenységét érintő más szolgáltató jogosultságairól való tájékoztatás**

Szombathely Megyei Jogú Város közigazgatási területén más szolgáltató nem végez menetrend szerinti helyi személyszállítást.

**XXVI. A SZOLGÁLTATÓ BIRTOKÁBA VAGY HASZNÁLATÁBA KERÜLŐ LÉTESÍTMÉNYEK**

**ESZKÖZÖK MEGHATÁROZÁSA, AZOK MŰKÖDTETÉSÉNEK ÉS HASZNÁLATÁNAK FELTÉTELEI**

Az Önkormányzat az Éhen Gy. téren kialakított autóbusz állomás területének rendeltetésszerű használatát a Szolgáltató számára külön díj fizetése nélkül engedélyezi az Intermodális csomópont üzembe helyezéséig, egyéb létesítményt, eszközt nem bocsát a szolgáltató birtokába vagy használatába. Szolgáltató tudomásul veszi, hogy a Helyi Építési Szabályzat szerinti új autóbusz pályaudvar kialakítása miatt az autóbusz-megállóhelyek (a megnevezett 6 db) áthelyezésre kerülnek, az abból esetlegesen felmerülhető többlet költségeket Szolgáltató az Ellátásért felelősre nem háríthatja át.

**XXVII. TÁJÉKOZTATÁS A KORÁBBI SZOLGÁLTATÓ ÁLTAL NYÚJTOTT SZOLGÁLTATÁSOKRÓL**

**ANNAK TELJESÍTMÉNYEIRŐL, ÉS AZ ÁLTALA ALKALMAZOTT DÍJ- ÉS JEGYRENDSZERRŐL**

A jelenlegi Szolgáltató 44 db autóbusszal tesz eleget a helyi személyszállítási feladat ellátásában, a járműállomány átlag életkora meghaladja a 12 évet, egyes járművek életkora pedig a 15 évet. Az elszállított utasok száma a 2017. évi utasszámlálási adatok alapján 8,0 millió fő, a teljesített 1.913.172 hasznos km mellett, a hatósági előírás szerint számított férőhely kilométer 197.709 ezer fhkm a 2017. évi adatok alapján.

Viteldíjak: 2020. évre vonatkozóan Szombathely Megyei Jogú Város Önkormányzata Közgyűlésének 460/2012.(XI.29.) Kgy. sz. határozatával elfogadott díjakat kell alkalmazni, a további években a viteldíjak mértékére a pályázó ad az inflációhoz igazodó attól alacsonyabb mértékű indexálási értéket.

A viteldíjakat jelen pályázati kiírás „C” jelű melléklete tartalmazza.

A jelenlegi Szolgáltató 2017. év folyamán 27.087 ezer Ft, 2018. év folyamán 26.856 ezer Ft normatív támogatásban részesült.

Az autóbusz-közlekedés vonalhálózatát és hatályos menetrendjét jelen pályázati kiírás „A” és „B” jelű melléklete tartalmazza.

**XXVIII. SZERZŐDÉSES FELTÉTELEK**

**XXVIII.1. A közszolgáltatási szerződés hatálya**

Szombathely Megyei Jogú Város közigazgatási határain belül a helyi tömegközlekedés autóbusszal történő ellátása 2020. január 01. napjától 2029. december 31. napjáig, 10 éves időtartamra.

Szerződéskötést követően a Szolgáltató feladatát a szerződés teljesítése megkezdésének időpontjában hatályos menetrend szerint köteles ellátni.

**XXVIII.2. Minimális közszolgáltatási követelmények[[1]](#footnote-1)**

* 1. A Szolgáltató a feladatát a mindenkor érvényes menetrend teljesítéséhez szükséges darabszámú autóbusszal, zsúfoltságmentes közlekedés, és az elvárható utazási kényelem biztosításával köteles ellátni. Erre való tekintettel a Szolgáltató, amennyiben az autóbusz hivatalos szállítási kapacitását meghaladó utaslétszámot tapasztal, úgy azonnal köteles kisegítőjáratot indítani. A pályázónak nyilatkoznia kell arról, hogy a közszolgáltatást jelenleg ellátó szolgáltató forgalmi munkavállalóit a feladat ellátásához szükséges létszámmal alkalmazni kívánja, vagy sem.
  2. Szolgáltató köteles a gépjárművek beszerzését, cseréjét, szervízelését, vizsgáztatását, tankolását, tisztán tartását, valamint minden, a gépjárművek szabályos és minőségi üzembenntartásával kapcsolatos költséget viselni, amely költséget megrendelőre nem háríthat át. A buszok téli fűtéséről gondoskodni kell szolgáltatónak.
  3. A Szolgáltató az üzemeltetésbe bevont autóbuszokon köteles elektronikus viszonylatszám kijelző rendszert és hangos belső utas-tájékoztató rendszert működtetni.
  4. A Szolgáltató új autóbusz beszerzése esetén köteles a környezetkímélő és energiahatékony közúti járművek beszerzésének előmozdításáról szóló 48/2011. (III. 30.) Korm. rendelet előírásait figyelembe venni.
  5. A Szolgáltató köteles gondoskodni a szolgáltatás igénybevételéhez szükséges utazási jegyek és bérletek beszerzéséről és/vagy előállításáról, valamint olyan értékesítési hálózat működtetéséről, amely biztosítja az utazóközönség számára az értékszelvények, bérletigazolványok megvásárlását, ezért a Szolgáltatónak Szombathely Város közigazgatási területén legalább 10 db megkötött bizományosi szerződéssel kell rendelkeznie. A Szolgáltatónak a szolgáltatásait igénybevevők tájékoztatása érdekében a megállóhelyeken menetrendi hirdetményeket kell elhelyezni, melyeken – összhangban a hatályos menetrenddel, illetőleg vonalhálózattal – feltünteti a megállóhely nevét, az adott megállóhelyről induló járat/járatok számjelét, a járat/járatok útvonalát, az átszállási lehetőségeket, valamint az indulási időket.
  6. A Szolgáltatónak vállalnia kell, hogy az autóbuszokon és legalább 2 helyszínen (Vasútállomás, Thököly I. u-i „Városháza” elnevezésű megállóhely) GPS alapú utastájékoztató rendszert és egységes városi szintű, autóbuszos vonalhálózati GPS alapú forgalomirányítási rendszert üzemeltet. A rendszer bemutatását a pályázatnak tartalmaznia kell.
  7. A Szolgáltatónak évente egy alkalommal az érvényes menetrendjét a törvényben meghatározott tartalommal menetrendi tájékoztató könyvben rögzítenie kell, valamint köteles annak megvásárlását, a szolgáltatásait igénybevevők számára biztosítani, a menetrend, illetőleg a viteldíjak változását azok életbelépését legalább 15 nappal megelőzően a helyi napilapban közzétenni. A menetrendben feltüntetett járatokkal utazni kívánókkal szemben a Szolgáltatót – külön jogszabály előírásai szerint – szerződéskötési kötelezettség terheli. A Szolgáltató köteles az általa fenntartott forgalomirányító helyeken, az általa működtetett ügyfélszolgálati irodában, illetőleg internetes honlapján tájékoztatni az utazókat vonalhálózatáról, menetrendjéről, viteldíjairól, az egyes járatok útvonalának időleges változásáról, valamint működésének aktuális kérdéseiről.
  8. A Szolgáltató köteles a működési területét érintő utazási igények alakulását folyamatosan figyelemmel kísérni és a menetrend módosítását kezdeményezni, szolgáltatásainak az utazási igények változásához való igazítása érdekében. A Szolgáltató az értékesített értékszelvények (menetjegyek, általános és kedvezményes bérletek) mennyiségének együttes alakulását kifejező, a közúti közlekedési szakmában általánosan alkalmazott módszertannal számolt utasok (utazások) számának csökkenésével arányosan jogosult teljesítmény kibocsátása mérséklését kezdeményezni. Ezt az Ellátásért felelős köteles a Szolgáltató bevonásával megvizsgálni és arról a döntést meghozni.
  9. Amennyiben a Szolgáltató működési területén a közszolgáltatási tevékenység bővítése a dokumentált utasforgalmi és a gazdaságossági adatok együttes számbavétele alapján indokolt, az Ellátásért felelős kezdeményezheti a Szolgáltatónál annak teljesítését. Az Ellátásért felelős e feladatokra más Szolgáltató részére megbízást csak akkor adhat, ha az új feladatok teljesítését a Szolgáltató – a bővítés kezdeményezésétől számított 90 napon belül – nem vállalja.
  10. A Szolgáltató mindenkor köteles biztosítani a közszolgáltatás folyamatos, zavartalan fenntartását, vis maior vagy sztrájk esetét kivéve. A Szolgáltatónak vállalnia kell, hogy a tevékenységével összefüggő, saját hibájára visszavezethető okok miatt bekövetkező járatkimaradások száma éves szinten nem haladja meg az indítandó járatokhoz viszonyított 2 %-os határértéket.
  11. Szolgáltató köteles a menetrend szerinti személyszállítási tevékenységére teljes körű utasbiztosítást kötni, oly módon, hogy a biztosítás tartama a közszolgáltatási szerződés teljes határozott időtartamára, valamint az azt követő 6 hónapra kiterjedjen.
  12. Szolgáltató évente egy alkalommal köteles az éves tevékenységéről beszámolót készíteni és azt elfogadásra Szombathely Megyei Jogú Város Közgyűlése felé a tárgyévet megelőző év december 30 napjáig az Önkormányzat részére benyújtani. Szolgáltató köteles az Ellátásért felelős felé bejelenteni, amennyiben más közszolgáltatási szerződés alapján is ellát hasonló tevékenységet.

A szerződéskötés kezdetétől az alkalmazandó autóbuszok 25 %-ának alacsonypadlósoknak, vagy alacsony belépésűeknek kell lenniük, vagy rendelkezniük kell rokkantrámpával, 2024. július 1-től a teljes eszközparknak alacsonypadlósnak, vagy alacsony belépésűnek kell lenniük, vagy rendelkezniük kell rokkantrámpával.

A szerződéskötés kezdetétől a járműállomány 25%-ának EURO 4 – es, további 25 %-ának EURO 5 – ös környezetvédelmi normának kell megfelelni, továbbá az újonnan beszerzett járműveknek meg kell felelniük az EURO 6 – os környezetvédelmi normának.

A szerződéskötés kezdetétől az egyik jármű életkora sem haladhatja meg a 15 évet. A szolgáltató köteles a járműállomány átlagéletkorát 2024. július 1-ig 10 év alá vinni, és a szerződés további időtartama alatt legalább ezen a szinten tartani.

Az alkalmazandó autóbuszoknak 2024. július 1-től legalább 50 %-ban klímatizáltnak kell lenni.

A járművek egységes külső megjelenését biztosítani kell (a külső színezés tekintetében).

A szerződéskötést követően beszerzett járműveknek alacsonypadlósoknak, vagy alacsony belépésűeknek és klímatizáltnak kell lenniük, vagy rendelkezniük kell rokkantrámpával.

A szerződéskötést követően beszerzett járművek életkora a 10 évet nem haladhatja meg.

A Pályázónak rendelkeznie kell autóbuszos személyszállításra irányuló engedéllyel (261/2011. (XII. 7.) Korm. rendelet szerint), melynek másolatát a pályázathoz csatolni kell. A Pályázónak a szolgáltatás megkezdésének időpontjától a szolgáltatás teljes időtartama alatt rendelkeznie kell teljes körű utasbiztosítással. A Pályázónak a szolgáltatás megkezdésének időpontjától a szolgáltatás teljes időtartama alatt rendelkeznie kell minőségirányítási rendszerrel. A Szolgáltató a forgalmi decentrumok (Autóbusz-állomások) 200 méteres körzetén belül a munkavállalók részére szociális és pihenő helyiségeket köteles üzemeltetni. A Szolgáltató köteles igazolni, hogy az alkalmazott munkavállalókat a vonatkozó jogszabályoknak megfelelő szakmai képzésben és oktatásban részesítette.

* 1. Az egységes városi szintű, autóbuszos vonalhálózati GPS alapú forgalomirányítási rendszer megléte, további Európai Uniós pályázatok figyelése, a pályázati anyag előkészítése, a pályázaton történő részvétel a Szolgáltató feladata. A pályázati felhívásnak megfelelő dokumentáció összeállítása, a megvalósításhoz szükséges feladatterv, a pályázat elkészítése, a pályázat benyújtása és a szükséges önrész biztosítása a Szolgáltató kötelezettsége.
  2. A Szolgáltató jogosult – miután az Önkormányzatot előzetesen erről tájékoztatta – a menetrend szerinti helyi közforgalmú autóbusz-közlekedési közszolgáltatás lebonyolításához rendelkezésre álló autóbuszok hatékony foglalkoztatása érdekében szerződéses járati feladatra szerződést kötni. A Szolgáltató szerződéses járati feladat ellátása során azonban nem lehet semmilyen negatív hatással az alapszolgáltatás biztosítására. Az Önkormányzat jogosult a helyi közlekedési közszolgáltatási feladatot végző autóbuszok külső és belső felületein reklámok elhelyezésére. A szerződéses járati feladat lebonyolítása és reklámok elhelyezése során felmerülő bevételeket szerepeltetni kell az éves tevékenységéről szóló beszámoló összeállításánál a bevételek között.

**XXVIII.3. A tevékenység végzésével együtt járó szolgáltatói jogosultságok és kötelezettségek**

1. A Szolgáltató a szerződés aláírásától, illetőleg a tevékenység megkezdésétől számított 60 napon belül – köteles tájékoztatni az Ellátásért felelőst, ha más közszolgáltatási szerződés alapján is végez szolgáltatást vagy más nemzetközi, különcélú menetrend szerinti, különjárati személyszállítást is ellát.
2. A Szolgáltató – a tevékenységek pénzügyi-számviteli elhatárolására vonatkozó jogszabályi előírások megtartásával – jogosult a szerződésben meghatározott közszolgáltatási feladatok mellett minden olyan kiegészítő tevékenység végzésére, amelyek nem veszélyeztetik a szerződésben foglalt közszolgáltatási feladatok ellátását.
3. A Szolgáltató jogosult – miután az Ellátásért felelőst előzetesen erről tájékoztatta – a menetrend szerinti helyi közforgalmú autóbusz-közlekedési közszolgáltatás lebonyolításához rendelkezésre álló autóbuszok hatékony foglalkoztatása érdekében szerződéses járati feladatra szerződést kötni. A Szolgáltató szerződéses járati feladat ellátása során azonban nem lehet semmilyen negatív hatással az alapszolgáltatás biztosítására. Az Önkormányzat hozzájárulásával szolgáltató jogosult a helyi közlekedési közszolgáltatási feladatot végző autóbuszok külső és belső felületein reklámok elhelyezésére. A szerződéses járati feladat lebonyolítása és reklámok elhelyezése során felmerülő bevételeket szerepeltetni kell az éves tevékenységéről szóló beszámoló összeállításánál a bevételek között.
4. A Szolgáltató köteles gondoskodni a szolgáltatás igénybevételéhez szükséges utazási jegyek és bérletek beszerzéséről és/vagy előállításáról, valamint olyan értékesítési hálózat működtetéséről, amely biztosítja az utazóközönség számára az értékszelvények, bérletigazolványok megvásárlását.
5. A Szolgáltatónak a szolgáltatásait igénybevevők tájékoztatása érdekében a megállóhelyeken menetrendi hirdetményeket kell elhelyezni, melyeken – összhangban a hatályos menetrenddel, illetőleg vonalhálózattal – feltünteti az adott megállóhelyről induló járat/járatok számjelét, a járat/járatok útvonalát, az átszállási lehetőségeket, valamint az indulási időket. A Szolgáltató kötelezettsége a megrongálódott tájékoztatók folyamatos pótlása. A szolgáltatónak a hatályos vonalhálózati térképet minden megállóhelyen el kell helyezni ott, ahol utasváró pavilon van.
6. A Szolgáltatónak az érvényes menetrendjét a törvényben meghatározott tartalommal menetrendi tájékoztató könyvben rögzítenie kell, valamint köteles annak megvásárlását, a szolgáltatásait igénybevevők számára biztosítani, a menetrend, illetőleg a viteldíjak változását azok életbelépését legalább 15 nappal megelőzően a helyi napilapban, a helyi közszolgálati napilapban, a helyi rádiókban és televízióban közzétenni. A menetrendben feltüntetett járatokkal utazni kívánókkal szemben a Szolgáltatót – külön jogszabály előírásai szerint – szerződéskötési kötelezettség terheli.
7. A Szolgáltató köteles az általa fenntartott forgalomirányító helyeken, az általa működtetett ügyfélszolgálati irodában, illetőleg internetes honlapján tájékoztatni az utazókat vonalhálózatáról, összvonalas hálózatáról, menetrendjéről, viteldíjairól, az egyes járatok útvonalának időleges változásáról, valamint működésének aktuális kérdéseiről.
8. A Szolgáltató köteles a működési területét érintő utazási igények alakulását folyamatosan figyelemmel kísérni és a menetrend módosítását kezdeményezni, szolgáltatásainak az utazási igények változásához való igazítása érdekében. A Szolgáltató az értékesített értékszelvények (menetjegyek, általános és kedvezményes bérletek) mennyiségének együttes alakulását kifejező, a közúti közlekedési szakmában általánosan alkalmazott módszertannal számolt utasok (utazások) számának csökkenésével arányosan jogosult teljesítmény kibocsátása mérséklését kezdeményezni, amit az Ellátásért felelős köteles a Szolgáltató bevonásával megvizsgálni és arról a döntést meghozni.
9. A Szolgáltató vállalja, hogy a lakosságnak nyújtott szolgáltatási színvonal megőrzése érdekében – az Ellátásért felelőssel előzetesen egyeztetve – a jóváhagyott menetrendtől eltérően is biztosítja szükség szerint a járatok sűrítését (pl.: Halottak Napja, és egyéb eseti rendezvények, stb.).
10. A Szolgáltató mindenkor köteles biztosítani a közszolgáltatás folyamatos, zavartalan fenntartását, vis maior vagy sztrájk esetét kivéve. Vis maiornak minősül minden a felek akaratától független tény, esemény vagy körülmény, amelyet a felek a tőlük ésszerűen elvárható erőfeszítéssel sem tudnak meggátolni. A szolgáltatás ellátásában történő akadályoztatás esetén a Szolgáltató késedelem nélkül köteles megtenni minden óvintézkedést a közszolgáltatás folyamatos fenntartása érdekében. Vis maior vagy sztrájk esetében a Szolgáltató előzetesen köteles tájékoztatni az Ellátásért felelőst a kialakult helyzetben tervezett intézkedéseiről, és minden tőle telhetőt megtenni az adott helyzetben és az adott körülmények között elvárható szintű közszolgáltatás biztosítása érdekében.
11. A Szolgáltatónak vállalnia kell, hogy a tevékenységével összefüggő, saját hibájára visszavezethető okok miatt bekövetkező járatkimaradások száma éves szinten nem haladja meg az indítandó járatokhoz viszonyított 2 %-os határértéket.
12. Szolgáltató köteles a gépjárművek beszerzését, cseréjét, szervízelését, vizsgáztatását, tankolását, tisztán tartását, valamint minden, a gépjárművek szabályos és minőségi üzembentartásával kapcsolatos költséget viselni, amely költséget az Ellátásért felelősre nem háríthat át.
13. A Szolgáltató a feladatát a mindenkor érvényes menetrend teljesítéséhez szükséges darabszámú autóbusszal köteles ellátni.
14. A Szolgáltató kijelenti, hogy a menetrend szerinti személyszállítási tevékenységére teljes körű utasbiztosítással rendelkezik, oly módon, hogy a biztosítás tartama a közszolgáltatási szerződés teljes határozott időtartamára kiterjed.
15. A Szolgáltató évente egy alkalommal köteles az éves tevékenységéről beszámolót készíteni és azt elfogadásra Szombathely Megyei Jogú Város Közgyűlése felé benyújtani. A meghatározott közszolgáltatási kötelezettség esetén a szolgáltató köteles belső számvitelében elkülönített nyilvántartást vezetni az adott közszolgáltatási szerződéshez, és közszolgáltatási kötelezettséghez kapcsolódó eszközökről és forrásokról, bevételekről és ráfordításokról a számvitelről szóló törvény alapján meghatározott számviteli politikában rögzített, az átcsoportosítás lehetőségét kizáró elszámolási rendnek megfelelően. A nyilvántartást legalább vonali szinten és úgy kell vezetni, hogy az egyes tételek érintett tevékenységhez való hozzárendelésének módszere egyértelmű legyen. A szolgáltatónak az elkülönített elszámolást a közszolgáltatási szerződés lejártát követően az adózás rendjére vonatkozó jogszabályokban előírt határidőig meg kell őriznie.

**XXVIII.4. Az Ellátásért felelős Szolgáltatóval szembeni jogosultságai**

1. Az Ellátásért felelős jogosult a menetrendet – a Szolgáltatóval való egyeztetést követően - az igényeknek megfelelően módosítani. A menetrend a közszolgáltatási szerződés elválaszthatatlan részét képezi, módosítását a szerződés módosításként kell kezelni.
2. Az Ellátásért felelős javaslatot tehet a szolgáltatás színvonalának, az autóbuszok és egyéb eszközök műszaki állapotának javítására.
3. Az Ellátásért felelős jogosult a Szolgáltatót ellenőrizni a szerződésben rögzített összes feltételre vonatkozóan, különös tekintettel az alábbiakra: az utasok szállításának körülményei, a menetrend betartása, a járművek állapota, az üzemeltetés szabályoknak való megfelelése, a megállapított viteldíjak alkalmazása.
4. Az Ellátásért felelős jogosult a szolgáltatáshoz kapcsolódó ármegállapítási jogkör gyakorlására.
5. Amennyiben a Szolgáltató működési területén a közszolgáltatási tevékenység bővítése a dokumentált utasforgalmi és a gazdaságossági adatok együttes számbavétele alapján indokolt, az Ellátásért felelős kezdeményezheti a Szolgáltatónál annak teljesítését. Az Ellátásért felelős e feladatokra más Szolgáltató részére megbízást csak akkor adhat, ha az új feladatok teljesítését a Szolgáltató – a bővítés kezdeményezésétől számított 90 napon belül – nem vállalja.
6. Az Ellátásért felelős jogosult a menetrendet – a Szolgáltatóval való egyeztetést követően – az igényeknek megfelelően módosítani. A menetrend a közszolgáltatási szerződés elválaszthatatlan részét képezi, módosítását a szerződés módosításként kell kezelni.

**XXVIII.5. A közszolgáltatási szerződést biztosító mellékkötelezettségek:**

1. Ha az alacsonypadlós vagy térdeplő üzemmódra alkalmas, rokkantrámpával rendelkező járművek aránya a szolgáltatás végzésének időtartama alatt bármikor nem éri el a Szolgáltató által a pályázatában meghatározott arányt, késedelmi kötbér kerül felszámításra azon időpontig, amíg az alacsonypadlós vagy térdeplő üzemmódra alkalmas, rokkantrámpával rendelkező járművek aránya a Szolgáltató által meghatározott értéket el nem éri.

A kötbér mértéke:

- a Szolgáltató által meghatározott értéktől való legfeljebb 10%-os mértékű eltérés esetén: 1.000.000,- Ft megkezdett késedelmes hónaponként

- a Szolgáltató által meghatározott értéktől való 10%-nál nagyobb, de 20 %-ot meg nem haladó mértékű eltérés esetén: 2.000.000,- Ft megkezdett késedelmes hónaponként

- a Szolgáltató által meghatározott értéktől való 20%-ot meghaladó mértékű eltérés esetén: 4.000.000,- Ft megkezdett késedelmes hónaponként

1. Ha az alkalmazandó autóbuszoknak átlagéletkora 2024. július 1. napját követően meghaladja a 10 évet késedelmi kötbér kerül felszámításra mindaddig, amíg az autóbuszok átlagéletkora meghaladja a 10 évet.

A kötbér mértéke:

- a Szerződésben meghatározott értéktől való legfeljebb 10%-os mértékű eltérés esetén: 2.000.000,- Ft megkezdett késedelmes hónaponként

- a Szolgáltató által meghatározott értéktől való 10%-nál nagyobb, de 20 %-ot meg nem haladó mértékű eltérés esetén: 5.000.000,- Ft megkezdett késedelmes hónaponként

- a Szolgáltató által meghatározott értéktől való 20%-ot meghaladó mértékű eltérés esetén: 10.000.000,- Ft megkezdett késedelmes hónaponként

1. Ha a klímatizált járművek aránya nem éri el a Szolgáltató által a pályázatában meghatározott arányt, késedelmi kötbér kerül felszámításra azon időpontig, amíg a klímatizált járművek aránya a Szolgáltató által meghatározott értéket el nem éri.

A kötbér mértéke:

- a Szerződésben meghatározott értéktől való legfeljebb 10%-os mértékű eltérés esetén: 2.000.000,- Ft megkezdett késedelmes hónaponként

- a Szolgáltató által meghatározott értéktől való 10%-nál nagyobb, de 20 %-ot meg nem haladó mértékű eltérés esetén: 5.000.000,- Ft megkezdett késedelmes hónaponként

- a Szolgáltató által meghatározott értéktől való 20%-ot meghaladó mértékű eltérés esetén: 10.000.000,- Ft megkezdett késedelmes hónaponként

1. Szolgáltató köteles a XXVIII.2. pont m) alpontjában foglalt kötelezettségének megszegése esetén az Ellátásért felelősnek 2.000.000,- Ft, azaz kettőmillió forint kötbért megfizetni, ha a pályázat benyújtásának lehetőségét bármely okból elmulasztotta, vagy neki felróható okból a pályázatát az elbírálásra jogosult elutasította.

**XXVIII.6. Alvállalkozó közreműködésére vonatkozó feltételek**

A tevékenység ellátására a Szolgáltató alaptevékenységi alvállalkozót a ténylegesen kibocsátott férőhely kilométer 10%-áig vehet igénybe. Nem minősül alaptevékenységi alvállalkozónak a bizományos vagy egyéb értékesítésben, a járművek rendelkezésre bocsátásában, a tevékenység végzéséhez szükséges ingatlan(ok) bérbeadásában, a járművek műszaki, esztétikai állapotának biztosításában résztvevő alvállalkozó.

**XXVIII.7. A közszolgáltatási szerződés módosításának és felmondásának feltételei**

A közszolgáltatási szerződés a 2012. évi XLI. törvényben foglaltakon túl az alábbiakat tartalmazza:

1. A szerződést a felek közös megegyezéssel bármikor módosíthatják. Amennyiben a szerződés megkötését követően a szerződéskötéskor előre nem látható ok következtében beállt körülményre tekintettel a szerződés a felek bármelyikének lényeges és jogos érdekét sérti – ideértve, ha a szerződéskötést követően alkotott jogszabály a szerződés tartalmi elemeit valamelyik fél fényeges és jogos érdekének sérelmével járó módon változtatja meg – a módosításban érdekelt fél írásban kezdeményezheti a másik félnél a szerződés módosítását, megjelölve, hogy azt milyen okból és milyen körben kéri. A megkeresés kézhezvételét követő 30 napon belül a felek megtárgyalják a szerződés közös megegyezéssel történő módosításának lehetőségét, és a szerződést a vonatkozó jogszabályok, valamint a felek méltányos érdekeinek figyelembe vételével, közös megegyezéssel módosíthatják.
2. Az Ellátásért felelős jogosult áttekinteni – az üzemeltetés rendszerébe épített ellenőrzésen túl – a szolgáltatás ellátása minőségének szerződésben rögzített teljesülését.
3. Felmondásra okot adó körülmény beállta esetén az Ellátásért felelős az oknak és a helyzetnek megfelelő határidő megjelölésével felszólítja a Szolgáltatót a szerződésszegés kiküszöbölésére. Amennyiben a Szolgáltató a felszólításnak az Ellátásért felelős által szabott türelmi időn belül nem tesz eleget, és a szerződésszegő helyzet továbbra is fennáll, az Ellátásért felelős a Szolgáltatóhoz intézett megkeresésében jogosult a szerződést felmondani legfeljebb 6 hónap felmondási idővel.
4. A Szolgáltató abban az esetben jogosult a szerződést felmondani, ha az Ellátásért felelős a szerződésben foglalt kötelezettségét súlyosan megszegi és a Szolgáltató írásbeli felhívása ellenére nem tesz intézkedéseket a jogellenes helyzet megszüntetésére, az adott helyzetnek megfelelő határidővel, illetőleg a szerződés megkötésének vagy közös megegyezésen alapuló módosításának időpontjában a közszolgáltatási jogok gyakorlásával összefüggésben fennálló körülmények a Szolgáltató által bizonyítottan és rajta kívül álló okokra visszavezethetően oly mértékben megváltoznak, hogy a szerződésszerű teljesítés a Szolgáltatótól nem várható el, és a szerződés feltételeinek módosításában a felek nem jutnak közös megegyezésre.
5. A menetrend megváltoztatása minden esetben a szerződés módosításának minősül. A módosítás nem vonatkozhat a szerződés hatályának meghosszabbítására.
6. A felmondásnak minden esetben tartalmaznia kell a felmondás előzményeit, a felmondás okát és az annak jogszerűségére vonatkozó hivatkozást, a közszolgáltatási jogok megszűnésének, illetőleg a közszolgáltatási tevékenység megszüntetésének határidejét, amely nem haladhatja meg az ugyanezen időponttól számított 6 hónapot.
7. Az Ellátásért felelős a szerződést rendkívüli felmondással abban az esetben mondhatja fel, ha

* a Szolgáltató a szerződésben meghatározott lényeges kötelezettségét neki felróhatóan súlyosan megszegi és a szerződésszegést az Ellátásért felelős írásbeli felszólítása ellenére, az abban foglalt határidőre nem orvosolja,
* a Szolgáltató a Közszolgáltatási Szerződésben vállalt hálózaton vagy annak egy részén a menetrend szerinti autóbusz-közlekedés saját hibából egyoldalúan véglegesen vagy többször időlegesen megszünteti, szünetelteti. (Nem tekinthetők felmondási alapnak a jogszerű sztrájk következtében elmaradt járatok.)
* a Szolgáltató az autóbuszjáratokat saját hibából a Közszolgáltatási Szerződés mellékletét képező menetrendtől folyamatosan vagy többször ismétlődően eltérően közlekedteti, ezen belül különösen ilyen módon az egyes vonalakon a napi üzemidőt csökkenti, a gyakoriságot elmulasztja, az előírt napi járatszám alatti teljesít, a vonalhálózatot vagy annak egy részét az Ellátásért felelős egyetértése nélkül megváltoztatja, a kapacitását visszatartja, illetve csökkenti,
* a menetrend szerinti közforgalmú autóbuszjáratok közlekedtetésére, a személyszállítási tevékenységre, valamint az ehhez használt járművek üzemben-tartására és üzemeltetésére vonatkozó jogszabályok súlyos és ismételt megszegése estén, vagy ha a területi közlekedési felügyelet a menetrend szerinti személyszállítás végzésére jogosító autóbuszos személyszállító engedélyét határozatával visszavonja vagy a Szolgáltató által üzemeltethető járművek számát – az engedélykivonat bevonása vagy az abban megjelölt jogosultság szűkítése mellett – ismételten korlátozza,
* az állami és/vagy önkormányzati költségvetést terhelő forrásokat, támogatásokat, juttatásokat nem a céljának, rendeltetésének és az erre előírt feltételeknek megfelelően vagy a jogszabályokban foglaltak megsértésével használja fel és ezt az erre jogosult hatóságok vizsgálatai megállapítják, illetve a Szolgáltatót jogerősen elmarasztalják,
* egyebekben, ha a Szolgáltató a közszolgáltatási feladatának ellátása során a tevékenységére vonatkozó jogszabályokat vagy a közszolgáltatási feladat végzésével közvetlenül összefüggő, annak folyamatos ellátását meghatározó mértékben befolyásoló hatósági előírásokat súlyosan megsérti és e jogsértés tényét bíróság, vagy hatóság jogerősen megállapítja.
* a Szolgáltató nem teljesíti a pályázat benyújtásakor tett nyilatkozatában vállalt kötelezettségeit. Ebben az esetben a felmondásra okot adó körülmény beállta esetén az Ellátásért felelős az oknak és a helyzetnek megfelelő határidő megjelölésével felszólítja a Szolgáltatót a szerződésszegés kiküszöbölésére.

1. A Szolgáltató a szerződést rendkívüli felmondással abban az esetben mondhatja fel, ha

* jogszabály, az Ellátásért felelős döntése vagy a Közszolgáltatási Szerződés alapján a Szolgáltatót megillető anyagi juttatások, források, továbbá bármely, az autóbusz-közlekedés fenntartását, működtetését (üzemeltetését), fejlesztését szolgáló megszerzett (megkapott) céltámogatást az Ellátásért felelős felszólítás ellenére visszatartja vagy határidő után 60 nappal – ismétlődő esetben 30 nappal – fizeti meg a Szolgáltatóval történt erre vonatkozó előzetes megállapodás nélkül,
* a Közszolgáltatási Szerződésben a Szolgáltató részéről vállalt menetrend szerinti autóbusz-közlekedés fenntartását, folyamatos üzemeltetését, fejlesztését szolgáló feladatok ellátását biztosító kötelezettségeit az Ellátásért felelős nem teljesíti, vagy teljesítését felszólítás ellenére elmulasztja – ide értve azt az esetet is, amikor az Ellátásért felelős a szükséges döntéseit nem hozza meg vagy jelentősen késlekedik azok meghozatalával –, ha azok lehetetlenné teszik vagy súlyosan akadályozzák a Szolgáltató által vállalt szolgáltatás teljesítését, a megegyezés szerinti menetrendek megtartását, a járművek közlekedtetését,

1. A g) és h) pont szerinti rendkívüli felmondásnak írásban, olyan határidő megállapításával van helye, hogy az Ellátásért felelős a közszolgáltatás ellátásáról gondoskodhasson.
2. A Szerződés megszűnik, ha:

- a Szolgáltató autóbusszal végzett személyszállításra való jogosultságát a közlekedési hatóság visszavonja,

- a Szolgáltató jogutód nélkül megszűnik, illetőleg

- a meghatározott szolgáltatási időszak lejár.

1. A szerződés a szolgáltató autóbusszal végzett személyszállításra való jogosultságának elvesztése okán az autóbuszos személyszállító engedély jogerős visszavonásának, a jogutód nélküli megszűnése esetében pedig a jogutód nélküli megszűnés időpontjában szűnik meg.

**XXVIII.8. A közszolgáltatás ellátásával kapcsolatos bevételek**

1. A közszolgáltatási feladattal kapcsolatos valamennyi bevétel (a menetrend szerinti személyszállítási szolgáltatásokat igénybevevők által megfizetett menetdíjbevétel, a jogszabályban meghatározott utazási kedvezmények ellentételezése céljából folyósított szociálpolitikai menetdíj-támogatás, az utasok által fizetett szankcionális és szolgáltatás ellenértékét képező pótdíjak összege, valamint a normatív támogatás jogcímén folyósított üzemviteli, illetőleg fejlesztési támogatás) a Szolgáltatót illeti meg. A Szolgáltató viseli a feladatkörébe tartozó tevékenységek valamennyi ráfordítását, ideértve a fejlesztési, beruházási ráfordításokat is. A Szolgáltató Vállalja, hogy a tárgyévi, a bevételekkel fedezett, indokolt ráfordításairól beszámolót készít és azt az Önkormányzathoz benyújtja. Az Önkormányzat a beszámoló megérkezését követő 30 nap után tartandó havi közgyűlésén dönt annak elfogadásáról. Amennyiben a normatív támogatás folyósításának feltétele az Ellátásáért felelős kötelezettségvállalása, úgy annak vállalásáról az Ellátásért felelős dönt. A közszolgáltatási szerződésben rögzítendő áralkalmazási elvek érvényesítésekor biztosítani kell, hogyaz ellentételezés mértéke nem haladhatja meg a közlekedési szolgáltató közszolgáltatási feladatok teljesítésével együtt járó költségeinek, méltányos nyereségnek a díjbevétellel, szociálpolitikai menetdíj-támogatással és egyéb kapcsolódó bevételekkel és támogatásokkal nem fedezett összegét. Az Ellátásért felelős a szolgáltatás elvégzésre a pályázó által megjelölt összegű éves állandó – a szolgáltatás egyéb bevételein felül, a szolgáltatási díj részét képező – megrendelői hozzájárulást tervez biztosítani. A további években a megrendelői hozzájárulás mértéke az infláció mértékével módosulhat. A Szolgáltató félévente az indokolt költségeiről és a képződött bevételeiről elszámolást készít és azt a félévet követő hónap utolsó napjáig az Önkormányzathoz benyújtja. Az Önkormányzat a megrendelői hozzájárulásról az időarányosság figyelembevételével az elszámolás beérkezését követően 30 nap után tartandó havi közgyűlésén dönt. Amennyiben a közlekedési szolgáltató az általa meghatározott megrendelői hozzájárulás mértékét meghaladó költségtérítési igényt nyújt be, abban az esetben a szolgáltató tájékoztató adatszolgáltatást köteles készíteni az alábbi tartalommal:

- költségcsökkentés érdekében megtett intézkedések felsorolása

- a bevételek növelése érdekében tett intézkedések felsorolása

- javaslat tétel a menetrend módosításra

1. A Szolgáltató köteles 2020. évben a teljes hálózaton belül teljes körű utasszámlálást, az utazási igények felmérését elvégezni, a nagyfoglalkoztató gazdasági társaságokkal, az intézményekkel, társ szolgáltatókkal egyeztetést lefolytatni. Az elvégzett vizsgálat alapján az általa összeállított menetrendi javaslatot Szolgáltató köteles 2021. január 31. napjáig az Önkormányzathoz benyújtani.
2. A Szolgáltatónak vállalnia kell, hogy az Önkormányzat által a jóváhagyott menetrend alapján meghatározott szolgáltatási igényhez kapcsolódóan megtervezi a következő évre vonatkozóan javasolt viteldíjat. Ezt a kalkulációt, tarifajavaslatot a tárgyévet megelőző év október 31. napjáig a Polgármesterhez benyújtja. A Szolgáltató – figyelemmel az ellátásért felelős ármegállapító rendeletében meghatározott áralkalmazási feltételekre is – az általa működtetett járműveken való utazás feltételeit, szabályait köteles írásban rögzített s azt a járműveken jól látható helyen kifüggeszteni. A Szolgáltató az Utazási feltételeket az Ellátásért felelős részére a szerződés aláírásától számított 30 napon belül köteles megküldeni.
3. A Szolgáltató – tekintettel a 2012. évi XLI. törvényben foglaltakra – belső számvitelében, a külön jogszabály alapján elkészített Számviteli politikájában rögzített módon köteles elkülöníteni a közszolgáltatási feladat ellátása révén realizált bevételeket, az annak érdekében felmerült ráfordításokat, az e feladathoz kapcsolódó eszközöket és forrásokat.
4. A közszolgáltatási feladatok ellátása révén realizált bevételekről, az annak érdekében felmerült ráfordításokról, az ahhoz kapcsolódó eszközökről és forrásokról beszámolóban a Szolgáltató köteles számot adni. A Szolgáltató az elkülönített elszámolást a közszolgáltatási szerződés lejártát követő 5 évig köteles megőrizni.

**XXVIII. 9. A viták rendezése, alkalmazandó jog**

1. Az Ellátásért felelősnek és a Szolgáltatónak minden erőfeszítést meg kell tennie, hogy békés úton rendezzenek a Szerződéssel kapcsolatban bármely vitát, amely közöttük felmerül.
2. Ha vitás ügy merült fel, a szerződő felek írásban értesítik egymást a vitás megoldásokról. Bármelyik fél kérheti, hogy a vita rendezése céljából egyeztessenek. Amennyiben a békés rendezésre irányuló kísérlet nem sikeres vagy a rendezési kérésre a fél nem válaszol a megadott határidőn belül, bármely fél jogosult a vita rendezése érdekében bírósághoz fordulni.
3. Bármely vita eldöntésére, amely a jelen Szerződésből vagy azzal összefüggésben, annak megszegésével, megszűnésével, érvényességével vagy értelmezésével kapcsolatban keletkezik, a felek a pertárgy értékétől függően, a mindenkor hatályos hatásköri szabályokra tekintettel, a Szombathelyi Járásbíróság illetve a Szombathelyi Törvényszék kizárólagos illetékességét kötik ki.
4. A Szerződésre – a magyar jog kollíziós szabályainak kivételével – a magyar jog az irányadó.

XXIX. mellékletek, formanyomtatványok

|  |  |
| --- | --- |
| „A” jelű melléklet: | Szombathely Megyei Jogú Város jelenleg hatályos helyi autóbusz menetrendje |
| „B” jelű melléklet: | Szombathely Megyei Jogú Város vonalhálózati térképe |
| „C” jelű melléklet: | Szombathely Megyei Jogú Város Önkormányzata Közgyűlésének 460/2012.(XI.29.) Kgy. sz. határozatával elfogadott viteldíjak |
| „D” jelű melléklet: | A pályázat kötelező tartalomjegyzéke |
| „E” jelű melléklet: | Felolvasólap-minta |
| „F” jelű melléklet: | Nyilatkozat-minta a pályázati felhívásban és a pályázati kiírásban foglalt feltételek elfogadásáról |
| „G” jelű melléklet: | Nyilatkozat-minta a kizáró okokról |
| „H” jelű melléklet: | Nyilatkozat-minta a műszaki, illetve szakmai alkalmasság kapcsán (utasbiztosítás) |
| „I” jelű melléklet: | Az autóbuszos személyszállítási közszolgáltatás díjai |

1. Tisztelettel felhívjuk a pályázók figyelmét arra, hogy jelen pont d)-f) alpontjaiban foglaltakat a pályázatukban megadottak szerint kell a közszolgáltatási szerződésbe foglalni! [↑](#footnote-ref-1)